b'\n_START_ARTICLE_\nEvklidova lema\n_START_PARAGRAPH_\nEvklidova lema je v osnovni teoriji \xc5\xa1tevil pomembna lema, ki se nana\xc5\xa1a na deljivost in pra\xc5\xa1tevila. V najpreprostej\xc5\xa1i obliki pravi, da pra\xc5\xa1tevilo, ki deli (brez ostanka) produkt dveh celih \xc5\xa1tevil, mora biti enemu od njiju delitelj. To klju\xc4\x8dno dejstvo nepri\xc4\x8dakovano zahteva spretni dokaz (s pomo\xc4\x8djo B\xc3\xa9zoutove enakosti) in je potreben korak pri standardnem dokazu osnovnega izreka aritmetike._NEWLINE_Evklidova lema, znana tudi kot Evklidov prvi izrek, se je pojavila kot trditev 30 v sedmi knjigi Evklidovih Elementov._NEWLINE_V sodobni matematiki se Evklidova lema ve\xc4\x8dkrat rabi v naslednji posplo\xc5\xa1itvi: \xc4\x8de n\xc2\xa0|\xc2\xa0ab in sta si n in a tuji, potem n\xc2\xa0|\xc2\xa0b. Ta trditev se prevede na Evklidovo trditev 30, \xc4\x8de je n pra\xc5\xa1tevilo.'